als_Latn dik_Latn sag_Latn
Numri i të vdekurve nga një shpërthim i kamionit bombë në Kabul gjatë javës së kaluar ka arritur në më shumë se 150.
Presidenti i Afganistanit, Ashraf Ghani ka thënë se ky shpërthim i javës së kaluar është sulmi më i rëndë dhe vdekjeprurës në kryeqytetin e Afganistanit qysh nga largimi i talebanëve në vitin 2001.
Shpërthimi ndodhi kur një kamion i mbushur me atë që presidenti Ghani e quajti eksploziv “ushtarak” shpërtheu në hyrje të një zone të fortifikuar të atij qyteti që përfshin ambasadat e huaja dhe ndërtesat qeveritare.
“Ne nuk ishim objektiva e vetëm, i gjithë komuniteti diplomatik ishte objekt i këtij sulmi,” tha Gani për diplomatët e huaj të mbledhur për një konferencë në Kabul, transmeton Klan Kosova.
Të gjithë ata që u vranë ishin afganë dhe Ghani u kushtoi një homazh të veçantë 13 policëve të cilët ndaluan kamionin kur u përpoq të hyjë në rrethin e fortifikuar dhe u vranë në shpërthim.
Asnjë grup nuk ka marrë përgjegjësinë për sulmin, gjë që shkaktoi protesta të dhunshme kundër Qeverisë.
als_Latn als_Latn als_Latn als_Latn als_Latn als_Latn